### Beslutning

Emily Kristensen, Christine Berg, André Søndergaard, Laust Steffensen og Finn Jensen kunne tiltræde indstillingen i overensstemmelse med Magistratens anbefaling.

 Robin Poulsen tog forbehold for finansieringen af projektet via indtægterne fra hjemfaldsklausulerne på erhvervsejendommene i [adresse].

 Paul Nielsen var forhindret i at deltage i udvalgets behandling af sagen.

Rammesætning af de kommunale projekter, herunder økonomi og organisering.

### Resumé

Helhedsplanen for Tangkrogområdet består af fire delprojekter:
 - Nyt Marselisborg Renseanlæg
 - Udvidelse af [adresse]
 - Udvidelse af eventpladsen og det rekreative område
 - Forbedring af adgangs- og parkeringsforhold

 Nærværende indstilling beskriver rammerne for de tre kommunale delprojekter herunder en orientering om økonomien, processen for arbejdet med økonomien samt organisering.

 I arbejdet med økonomien er det en forudsætning for gennemførelse af anlægsprojektet, at den samlede økonomi for projektet inklusive finansieringsomkostninger og andre for projektet relevante udgifter, som minimum skal være neutralt for kommunekassen. Indstillingen beskriver hvordan der mere konkret arbejdes med dette.

 Det foreslås, at byrådet tager en principbeslutning om, at kommunens indtægter fra erhvervsejendommene i [adresse] anvendes til medfinansiering af udgifterne til udvidelsen af Eventpladsen og det rekreative område samt udvidelsen af [adresse] og de afledte trafikale løsninger i Helhedsplanen for Tangkrogområdet.

 Parallelt med denne indstilling fremsender plan-og VVM-myndigheden en indstilling om igangsætningen af den forudgående høring om kommuneplantillæg og VVM for helhedsplanen for Tangkrogområdet.

### Indstilling

At 1) Orienteringen om økonomien, herunder processen for arbejdet med økonomien, tages til efterretning

 At 2) Byrådet tager en principbeslutning om, at kommunens indtægter fra erhvervsejendommene i [adresse] anvendes til medfinansiering af udgifterne til udvidelsen af eventpladsen og det rekreative område, udvidelsen af [adresse] samt de afledte trafikale løsninger i Helhedsplanen for Tangkrogområdet.

### Sagens forløb

08-05-2017 Magistraten
Fremsendes til [adresse] med bemærkning, at Magistraten i mødet den 8. maj 2017 anbefaler, at byrådet tiltræder Borgmesterens Afdeling, Magistratsafdelingen for Teknik og Miljø samt Magistrasafdelingen for Kultur og Borgerservices indstilling af 1. maj 2017.

 Rådmand Janne Sørensen, rådmand Marcus Bach og Michael Eriksen tog forbehold.
 10-05-2017 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 10. maj 2017.

 Sagen blev behandlet sammen med sag 2.
 29-05-2017 Teknisk Udvalg
Emily Kristensen, Christine Berg, André Søndergaard, Laust Steffensen og Finn Jensen kunne tiltræde indstillingen i overensstemmelse med Magistratens anbefaling.

 Robin Poulsen tog forbehold for finansieringen af projektet via indtægterne fra hjemfaldsklausulerne på erhvervsejendommene i [adresse].

 Paul Nielsen var forhindret i at deltage i udvalgets behandling af sagen.
 07-06-2017 [adresse]
Beslutning ikke frigivet